મુંબઈ જેવું શહેર અને એમાં કોઈ વડાપાંઉ વેંચે તો તેનાથી એનું સન્માન કેમ વધી જાય? આવો પ્રશ્ન દરેકને થાય તે સ્વાભાવિક છે. પરંતુ મંગેશ અહીવલે એક અનોખા વડાપાંઉ વેપારી છે. આજે તેઓ તેમની દુકાને આવતા દરેક ગ્રાહકને માત્ર 5 રૂપિયામાં વડાપાંઉ વેંચી રહ્યા છે. કારણ? કારણકે મંગેશ આજની આવક દેશની સેનાને ચરણે ધરી દેવાના છે. આજે મંગેશ જેટલા પણ વડાપાંઉ વેંચશે તેની સમગ્ર કમાણીનો ચેક તેઓ ભારતના રક્ષામંત્રી નિર્મલા સીતારમનને આપી દેવાના છે.